|  |  |
| --- | --- |
| Številka: \_\_/2024  Kidričevo, \_\_. \_\_. 2024  **Občinski svet**  **Občine Kidričevo** |  |

|  |  |
| --- | --- |
| **ZADEVA:** | **PREDLOG ODLOKA O OBČINSKIH CESTAH V OBČINI KIDRIČEVO – PRVA OBRAVNAVA** |
| **NAMEN:** | Prva obravnava predloga odloka (faza osnutek) |
| **PRAVNA PODLAGA:** | Zakon o cestah (Uradni list RS, št. 132/22, 140/22 – ZSDH-1A, 29/23 in 78/23)  Statut Občine Kidričevo (Uradno glasilo slovenskih občin, št. 62/16 in 16/18) |
| **PREDLAGATELJ:** | Anton Leskovar, župan |
| **POROČEVALEC:** | Jernej Španinger, višji svetovalec za gradbene zadeve  Uroš Košir, Realp d.o.o., odgovorni vodja izdelave |

Predlog sklepa:

**Občinski svet Občine Kidričevo sprejme Odlok o občinskih cestah v Občini Kidričevo, v prvi obravnavi.**

**V skladu s 5. členom Statuta Občine Kidričevo (Uradno glasilo slovenskih občin, št. 62/16 in 16/18) se Odlok o občinskih cestah v Občini Kidričevo daje v 30 dnevno javno obravnavo, ki prične teči s 17. 5. 2024.**

**V javni obravnavi lahko sodelujejo osebe, ki imajo na območju občine Kidričevo stalno ali začasno prebivališče.**

ŽUPAN  
Anton Leskovar

Priloga:

* predlog odloka (faza osnutek)

##### Obrazložitev

##### Pravne podlage

Pravno podlago za sprejem predlaganega Odloka o občinskih cestah v Občini Kidričevo predstavljajo:

* 155. člen Zakona o cestah (Uradni list RS, št. 1132/22, 140/22 – ZSDH-1A, 29/23 in 78/23, v nadaljevanju: ZCes-2)
* 15. člen Statuta Občine Kidričevo (Uradno glasilo slovenskih občin, št. 62/16 in 16/18)

##### Razlogi za sprejem

Občinskemu svetu Občine Kidričevo posredujemo v obravnavo in sprejem Odlok o občinskih cestah v Občini Kidričevo (v nadaljevanju: Odlok), saj je na podlagi 155. člena določeno, da morajo občine uskladiti svoje predpise z ZCes-2.

##### Obrazložitev odloka

Odlok o občinskih cestah ureja področje občinskih cest in nekategoriziranih cest, ki se uporabljajo za javni promet na območju občine Kidričevo. Odlok obsega določila s področij, kjer državni predpisi (ZCes-2) pristojnost za urejanje javnih cest prenašajo na lokalno skupnost in določa področja postopka kategorizacije, upravljanja, načrtovanje in razvoj občinskih cest, gradnje, vzdrževanja in varstva občinskih cest in prometa na njih, predpisuje pogoje glede prometne signalizacije, obveščanja in oglaševanja občinskih cestah ter opredeljuje nadzorstvo nad občinskimi cestami in sankcioniranje kršitev odloka.

Z dnem uveljavitve predlaganega Odloka preneha veljati Odlok o občinskih cestah (Uradni list RS, št. 65/99 in Uradno glasilo slovenskih občin, št. 8/12).

Ključne spremembe glede na veljavno ureditev:

1. izločitev določil, ki so določena v ZCes-2
2. uskladitev obstoječih določil in izrazov z ZCes-2
3. dopolnitve v delih, kjer niso bili izvedljivi oz. se v praksi ne izvajajo
4. dodana določila, ki bolj jasno in natančno določajo kriterij za prenos nekategoriziranih cest med občinske ceste
5. dopolnitev določil, ki podrobneje določajo pravice in dolžnosti

##### Ocena finančnih posledic

S sprejemom predlaganega Odloka ne bo finančnih posledic za občinski proračun.

**Občinskemu svetu Občine Kidričevo predlagamo, da v prvi obravnavi obravnava predlog Odlok o občinskih cestah v Občini Kidričevo in ga s sprejetjem predlaganega sklepa potrdi kot primernega za nadaljevanje postopka priprave in sprejetja odloka.**

Občina Kidričevo