****

**OBČINA KIDRIČEVO**

Odbor za družbene dejavnosti

Kopališka ul. 14

2325 Kidričevo

Štev. 602-9/2024-7

Dne 30.4.2024

Na podlagi 22. člena Statuta Občine Kidričevo (Uradno glasilo slovenskih občin, št. 62/16 in 16/18) in 54. člena Poslovnika Občinskega sveta Občine Kidričevo (Uradno glasilo slovenskih občin, št. 36/17 in 16/18) odbor za družbene dejavnosti predlaga občinskemu sveti občine Kidričevo, da sprejme

**S K L E P**

**o poslovnem času vrtca Lovrenc na Dr. polju pri Osnovni šoli Kidričevo**

Odbor za družbene dejavnosti predlaga občinskemu svetu, da poda soglasje k poslovnemu času Vrtca Lovrenc na Dr. polju, in sicer, da je v šolskem letu 2024/2025 poslovni čas vrtca od ponedeljka do petka od 5,30 do 16. ure, ob sobotah, nedeljah in praznikih bo vrtec zaprt.

Najmanjše število otrok, ko je vrtec dolžan začeti oziroma končati poslovni čas vrtca je 2 otroka.

**O B R A Z L O Ž I T E V**

Odbor za družbene dejavnosti, je na svoji 12. redni seji, ki je bila dne 29.4.2024 obravnaval predlog za potrditev poslovnega časa vrtca v enoti vrtca Lovrenc na Dr. polju pri Osnovni šoli Kidričevo.

Osnovna šola Kidričevo predlaga, da je poslovni čas vrtca Lovrenc na Dr. polju v šolskem letu 2024/2025 od 5,30 do 16. ure.

21. člen Zakona o vrtcih določa, da mora biti poslovni čas vrtca usklajen z ustanoviteljem in je del letnega delovnega načrta katerega po uskladitvi z ustanoviteljem sprejme svet zavoda.

5. odstavek 25. člena Pravilnika o normativih za opravljanje dejavnosti predšolske vzgoje določa, da občina, ustanoviteljica vrtca, določi tudi najmanjše število otrok, ko je vrtec dolžan začeti oziroma končati poslovalni čas vrtca.

Odbor za družbene dejavnosti predlaga, da je to število 2, kolikor predlaga tudi šola.

Odbor za družbene dejavnosti predlaga občinskemu svetu, da sprejme zgoraj predlagani sklep.

Bogdan Potočnik;

predsednik

odbora za družbene dejavnosti