****

**OBČINA KIDRIČEVO**

Komisija za priznanja in odlikovanja

Kopališka ul. 14

2325 Kidričevo

Na podlagi 8. člena Odloka o priznanjih občine Kidričevo (Uradni list RS, št. 49/00) in 22. člena Statuta Občine Kidričevo (Uradno glasilo slovenskih občin, št. 62/16 in 16/18), komisija za priznanja in odlikovanja, predlaga občinskemu svetu Občine Kidričevo, da sprejme

**S K L E P**

Komisija za priznanja in odlikovanja predlaga občinskemu svetu Občine Kidričevo, da se v letu 2024 podelita

**Plaketi občine Kidričevo**

Kulturnemu društvu Kungota pri Ptuju, za uspešno delovanje in vodenje društva že 70 let

in

gospodu Martinu Golenku za predanost krvodajalstvu in širjenju krvodajalstva v občini

Štev. 011-8/2023-19

Dne 29.4.2024

**O B R A Z L O Ž I T E V**

Na podlagi sklepa občinskega sveta Občine Kidričevo, ki je določil, da se v letu 2024 razpišeta dve plaketi, je komisija za priznanja in odlikovanja objavila Razpis za podelitev občinskih priznanj, ki je bil objavljen na spletni strani občine Kidričevo.

Javni razpis je bil odprt od objave javnega razpisa do vključno 24.4.2024.

V roku je komisija za priznanja in odlikovanja prejela tri pobude za podelitev plakete občine Kidričevo.

Pri pregledu podanih pobud je komisija ugotovila, da so vse tri pobude prispele pravočasno in so podane v skladu s 5. točko javnega razpisa.

Komisija je obravnavala pobudi za podelitev plakete občine Kidričevo, katere so podali:

Prostovoljno gasilsko društvo Lovrenc na Dr. polju, Lovrenc na Dr. polju 8, 2324 Lovrenc na Dr. polju predlaga za prejemnika plakete gospoda Romana Ivanuša, Lovrenc na Dr. polju 32, za večletno predano delo v gasilskem društvu Lovrenc.

SDS Občinski odbor Kidričevo, Lovrenc na Dr. polju 7, 2324 Lovrenc na Dr. polju, predlaga za prejemnika plakete Kulturno društvo Kungota, Kungota pri Ptuju 75, 2325 Kidričevo, za uspešno delovanje in vodenje društva že 70 let.

SDS Občinski odbor Kidričevo, Lovrenc na Dr. polju 7, 2324 Lovrenc na Dr. polju, predlaga za prejemnika plakete gospoda Martina Golenka, Spodnje Jablane 10, 2326 Cirkovce, za predanost krvodajalstvu in širjenju krvodajalstva v občini.

Komisija za priznanja in odlikovanja, je na seji, ki je bila dne 25.4.2024, predloge obravnavala. Pri tem ugotavlja, da so na razpis prispele tri pobude za podelitev plakete občine, razpisani pa sta bili dve plaketi.

Pri odločitvi podaje predloga občinskemu svetu za podelitev plaket občine v letu 2024, je komisija upoštevala, da sta Kulturno društvo Kungota in gospod Martin Golenko, že prejela v preteklosti grb občine, gospod Roman Ivanuša, pa občinskega priznanja še ni prejel.

Komisija tako predlaga, da se plaketi podelita Kulturnemu društvu Kungota in gospodu Martinu Golenku, komisija pa predlaga županu občine, da se gospodu Romanu Ivanuši podeli grb občine.

Komisija predlaga občinskemu svetu, da sprejme zgoraj predlagani sklep.

Obrazložitve so priloga in sestavni del tega sklepa.

Nevenka Lupinšek;

Predsednica komisije